1. **Αφηγηματικοί τρόποι είναι οι ακόλουθοι**:  
   – Αφήγηση  
   – Διάλογος  
   – Περιγραφή  
   – Σχόλια  
   – Ελεύθερος Πλάγιος Λόγος  
   – Εσωτερικός μονόλογος

**Ρόλος αφήγησης**

* μας πληροφορεί για το « γίγνεσθαι» δηλ. για την εξέλιξη της δράσης.

**Περιγραφή**: λεπτομερής απόδοση, αναπαράσταση τόπων, καταστάσεων και χαρακτήρων.

**Ρόλος – λειτουργία της περιγραφής**

* Σκιαγραφεί τα πρόσωπα, στήνει το σκηνικό της δράσης και γενικά φωτίζει την αφήγηση με διάφορες άμεσες ή έμμεσες πληροφορίες.
* Συντελεί στη μετάβαση από το ένα αφηγηματικό μέρος στο άλλο.
* Προκαλεί αγωνία και αναμονή στον αναγνώστη με την επιβράδυνση της δράσης.
* Προσφέρει αισθητική απόλαυση στον αναγνώστη

\*\*\* Η χρησιμοποίηση της **εικόνας , της μεταφοράς, της προσωποποίησης , της παρομοίωσης και γενικά των σχημάτων λόγου** ενισχύουν την περιγραφή και την καθιστούν αποτελεσματική

**Διάλογος:** αποδίδεται πιστά ο λόγος των προσώπων (ύφος, ιδίωμα, λεξιλόγιο κτλ.) με τη χρήση παύλας /εισαγωγικών.

**Ρόλος – λειτουργία του διαλόγου**

* Προσδίδει στην αφήγηση δραματικότητα, φυσικότητα και ζωντάνια.
* Συντελεί στην πειστικότερη διαγραφή των χαρακτήρων – τα πρόσωπα αποκτούν αληθοφάνεια.
* Ο αναγνώστης αντλεί μέσω του διαλόγου πληροφορίες για πρόσωπα και γεγονότα.

**Ο εσωτερικός μονόλογος**

* εστιάζει στη ροή των σκέψεων ενός πρωταγωνιστή
* Συναισθήματα, σκέψεις, αναμνήσεις, μελλοντικές προβολές περνούν από μπροστά μας, όπως οι εικόνες μιας ταινίας.

**Ο ελεύθερος πλάγιος λόγος**

* Ουσιαστικά πρόκειται για τον συνδυασμό δύο φωνών: του αφηγητή και του χαρακτήρα του οποίου τα λόγια μεταφέρει ο αφηγητής.

**Τα σχόλια**

Σε κάποιες περιπτώσεις ο αφηγητής προσθέτει κάποια σχόλια που αφορούν τα πρόσωπα της ιστορίας ή τα δρώμενα.

Λειτουργία:

* δίνει την εντύπωση ότι κάνει έναν διάλογο με τον αναγνώστη,

ότι του ζητά να εστιάσει σε κάποια συγκεκριμένη πτυχή της ιστορίας

**2.   Είδος αφηγητή ανάλογα με τη συμμετοχή του στα γεγονότα**:

**Ομοδιηγητικός αφηγητής**: Ο αφηγητής αυτού του είδους αποτελεί ένα από τα πρόσωπα της ιστορίας. Μπορεί να είναι είτε ο πρωταγωνιστής της ιστορίας, ο βασικός, δηλαδή, ήρωας, είτε ένα από τα δευτερεύοντα πρόσωπα. Σε περίπτωση που ο αφηγητής αυτός είναι ο πρωταγωνιστής της ιστορίας, τότε χαρακτηρίζεται **αυτοδιηγητικός**.

**Ετεροδιηγητικός αφηγητής**: Ο αφηγητής αυτού του είδους αφηγείται μια ιστορία στην οποία δεν έχει καμία συμμετοχή. Αφηγείται συνήθως σε τρίτο πρόσωπο και συμπίπτει με τον «παντογνώστη αφηγητή».

**3) Ο χρόνος της αφήγησης**

**α) Ως προς τη σειρά παρουσίασης των γεγονότων ο χρόνος της αφήγησης είναι:**

–  Ευθύγραμμος (όταν ακολουθεί τη φυσική σειρά των γεγονότων).  
–  Με αναχρονίες (όταν γίνονται ανακατατάξεις στη φυσική σειρά των γεγο­  
νότων):  
•   αναδρομές ή αναδρομικές αφηγήσεις ή αναλήψεις (επιστρο­φή στο παρελθόν).  
•   πρόδρομες αφηγήσεις ή προλήψεις (αναφορές γεγονότων που θα συμβούν αργότερα).

**β) Ως προς το σημείο έναρξης της υπόθεσης:**

– από την αρχή της ιστορίας  
– από τη μέση της υπόθεσης: In medias res

**γ) Τεχνικές που παραβιάζουν την ομαλή χρονική σειρά:**

– **In medias res** (στο μέσο των πραγμάτων): το νήμα της ιστορίας δεν ξετυλίγεται από την αρχή αλλά ο αφηγητής μας μεταφέρει στο κρισιμότερο σημείο της πλοκής και έπειτα με αναδρομή στο παρελθόν παρουσιάζονται όσα προηγήθηκαν. Έτσι διεγείρεται το ενδιαφέρον του αναγνώστη και η αφήγηση δεν κουράζει.  
– **Εγκιβωτισμός:** μέσα στην κύρια αφήγηση υπάρχουν και μικρότερες δευτερεύουσες αφηγήσεις που διακόπτουν την ομαλή ροή του χρόνου. Πρόκειται για μια αφήγηση μέσα στην αφήγηση.  
– Παρέκβαση, εμβόλιμη αφήγηση: αναφορά σε άλλο θέμα που δε σχετίζεται άμεσα με την υπόθεση και την εξέλιξη του έργου και διακόπτει προσωρινά τη φυσική ροή των γεγονότων.  
– **Προϊδεασμός, προσήμανση**: η ψυχολογική προετοιμασία του αναγνώστη για το τι πρόκειται να ακολουθήσει .  
– **Προοικονομία**: ο τρόπος διευθέτησης των γεγονότων και η δημιουργία κατάλληλων προϋποθέσεων, ώστε η εξέλιξη της πλοκής να είναι φυσική και λογική για τον αναγνώστη.

**δ)   Ρυθμός της αφήγησης**  
 **Ως προς το ρυθμό παρουσίασης των γεγονότων έχουμε τις τεχνικές:**

– **Επιτάχυνση**: γεγονότα μεγάλης διάρκειας παρουσιάζονται σύντομα  
– **Επιβράδυνση**: γεγονότα μικρής διάρκειας παρουσιάζονται εκτεταμένα  
– **Παράλειψη**: γεγονότα δεν αναφέρονται γιατί δε σχετίζονται με την ιστορία  
– **Περίληψη:** συνοπτική παρουσίαση ενδιάμεσων γεγονότων  
– **Αφηγηματικό κενό**: παραλείπεται ένα τμήμα της ιστορίας ή κάποια γεγονότα που εννοούνται εύκολα ή δε συμβάλλουν ουσιαστικά στην πλοκή.